b"\n_START_ARTICLE_\nValdis Muktup\xc4\x81vels\n_START_SECTION_\nVida professional\n_START_PARAGRAPH_\nMuktup\xc4\x81vels es va graduar el 1980 en la Universitat de Let\xc3\xb2nia on va adquirir una especialitat en qu\xc3\xadmica el 1983. Va completar els seus estudis a l'Acad\xc3\xa8mia Letona de M\xc3\xbasica J\xc4\x81zeps V\xc4\xabtols el 1996 amb un doctorat en cr\xc3\xadtica d'art. Ha treballat per a la Universitat de Let\xc3\xb2nia des de 1989; des de l'any 1999 a la Facultat d'Hist\xc3\xb2ria de l'Art i Filologia i des de 2002 com a professor i cap de departament a la Facultat d'Humanitats: divisi\xc3\xb3 d'Estudis de Folklore del B\xc3\xa0ltic i departament d'Etnologia._NEWLINE_Des de l'any 2002 ha estat membre del Consell Nacional de Cultura de Let\xc3\xb2nia. \xc3\x89s un dels pioners en el rescat dels instruments tradicionals letons i ha actuat a diversos pa\xc3\xafsos d'Europa, Am\xc3\xa8rica del Nord, Austr\xc3\xa0lia, l'\xc3\x8dndia i el Jap\xc3\xb3. Va ser fundador i director del conjunt folkl\xc3\xb2ric \xc2\xabRasa\xc2\xbb, que va estar actiu entre 1988 i 1998. Ha estat guardonat l'any 2001 amb la Creu de Cavaller de l'Orde del Gran Duc Gediminas de Lituana. \xc3\x89s president de la AKKA/LAA (Ag\xc3\xa8ncia de Consultoria de Drets d'autor i Comunicaci\xc3\xb3/Associaci\xc3\xb3 d'Autors letons)."